जनरल पर भारी पड़ गई डॉक्टर की बाजीगरी
केंद्रीय मंत्रियों में भी श्रेय पाने को लेकर होड़ देखने को मिलती है। नेशनल हाइवे-24 के उद्धाटन को लेकर दो केंद्रीय मंत्रियों के बीच ऐसी ही प्रतिस्पर्धा देखने को मिली। लगता है कि बाजी केंद्रीय पर्यटन मंत्री डॉक्टर महेश शर्मा ने मार ली है। विदेश राज्यमंत्री जनरल वीके सिंह पिछड़ गए हैं। दरअसल एनएच 24 के एक तरफ नोएडा है तो दूसरी ओर गाजियाबाद है और इसका संबंध गाजियाबाद से ज्यादा है। एनएच 24 दिल्ली को लखनऊ से जोड़ता है और यह गाजियाबाद, हापुड़ होकर मुरादाबाद, बरेली होते हुए लखनऊ तक जाता है। इसमें गाजियाबाद हापुड़ जनरल वीके सिंह का संसदीय क्षेत्र है लेकिन कार्यक्रम हो रहा है नोएडा में। साथ ही पूरे नोएडा और आसपास के इलाके में में होर्डिंग लग गए हैं जिनमें प्रधानमंत्री नरेंद्र मोदी, परिवहन और हाईवे मंत्री नितिन गडकरी और महेश शर्मा की तस्वीरें लगीं हैं, जनरल साहब इसमें से पूरी तरह गायब हैं।
hin_Deva hin_Deva